น้ำมันปิดพุ่งขึ้นเป็นวันที่ 3 /ทองร่วงแรง/ดาวโจนส์บวก
หุ้นดาวโจนส์ปิดบวก 39.24 จุด ด้านราคาน้ำมันพุ่ง 82 เซนต์ ขึ้น 3 วันติดต่อกัน ขณะที่ทองคำร่วง 17.50 ดอลลาร์
26 ส.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,405.50 จุด เพิ่มขึ้น 39.24 จุด หรือ +0.11% ดัชนี เอสแอนด์พี 500 ปิดที่ 4,496.19 จุด เพิ่มขึ้น 9.96 จุด หรือ +0.22% ดัชนี แนสแดค ปิดที่ 15,041.86 จุด เพิ่มขึ้น 22.06 จุด หรือ +0.15%ดัชนีดาวโจนส์ตลาดหุ้นนิวยอร์กปิดบวกติดต่อกันเป็นวันที่ 4 เมื่อวันที่ 25 ส.ค. ขณะที่ดัชนี เอสแอนด์พี 500 และแนสแดคยังคงปิดทำนิวไฮ โดยได้แรงหนุนจากการพุ่งขึ้นของหุ้นกลุ่มธนาคารและกลุ่มผู้ผลิตชิป ขณะเดียวกันนักลงทุนจับตาการประชุมประจำปีของธนาคารกลางสหรัฐ (เฟด) ในวันนี้ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกันยายน เพิ่มขึ้น 82 เซนต์ ปิดที่ 68.36 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนตุลาคม เพิ่มขึ้น 1.20 ดอลลาร์ ปิดที่ 72.25 ดอลลาร์ต่อบาร์เรล ราคาน้ำมันปรับขึ้น 3 วันติด ขานรับตัวเลขสต็อกน้ำมันดิบของสหรัฐที่ปรับตัวลดลงติดต่อกันเป็นสัปดาห์ที่ 3ขณะที่ ราคาทองคำโคเม็กซ์งวดส่งมอบเดือนธันวาคม ลดลง 17.50 ดอลลาร์ ปิดที่ 1,791.00 ดอลลาร์ต่อออนซ์